1419.

Godina **1419** (**[[rimski brojevi|MCDXIX]]**) bila je redovna godina koja počinje u nedjelju (1. 1. po julijanskom kalendaru).

## Događaji
* 15. 1. - Ugarsko-mletački rat: Mletačko vijeće nalaže potkapetanu brodovlja Marku Mianiju da jednom galijom provodi trgovačku blokadu Trogira, Splita i Omiša; Trogir kasnije opsadnut i s kopna. 
* 19. 1. - Stogodišnji rat: Rouen se predao engleskom kralju Henryju V koji zatim osvaja Normandiju (sem Mont-Saint-Michela).
* 7. 2. - Sveti rimski car i ugarsko-hrvatski kralj Sigismund u Požunu (Bratislavi) - vratio se u Ugarsku posle više od šest godina; nevernoj supruzi Barbari naređuje da sa kćerkom Elizabetom napusti Budim.
* ožujak - Trogirani se zalijeću po Jadranu protiv mletačkog brodovlja. 
* mart - Započinje Drugi skadarski rat: Balša III Balšić zauzima deo mletačkog skadarskog distrikta, opsjeda Drivast (ratovanje finansira zaplenom 600 libara dubrovačkog srebra). 
:+ Izveštava se da je Stefan Balšić ("de Maramonte") u Zeti (stigao nedavno iz južne Italije) - njega i Balšu III nazivaju "gospodarima Zete".

* 24. 4. - Kralj Žigmund izdao ovlast Ivanu Venturinu Zadraninu da plijeni mletačke brodove (sljedećeg mjeseca i Trogiraninu Jakovu Hlapčiću) - mletačko vijeće zaplijenilo Venturinovu imovinu 26. 5..
* 22. 5. - Papa Martin V potvrđuje izvesnog Gregorija de Here za biskupa u Beogradu. 
* 29. 5. - Venecija šalje nove najamnike u Šibenik, jer su prethodni stradali od kuge. 
* maj - Mlečani ucenili Balšinu glavu na 2.000 dukata u novcu i isto toliko u posedima, ovaj krajem meseca zauzima Drivast, sem tvrđave.
* 19. 6. - Neuspešna korejska invazija na ostrvo Cušima, bazu japanskih pirata. 
* 27. 6. - Sandalj Hranić prodao svoju polovinu Konavala Dubrovačkoj Republici za 30.000 perpera i druge povlastice; u Konavlima zbog toga izbija pobuna (drugu polovinu Konavala drže Pavlovići).
* 13. 7. - Mlečanima se predao Cividale del Friuli, grad Akvilejskog patrijarha Ludovica di Tecka, Žigmundovog saveznika. 
* 30. 7. - Prva Praška defenestracija - radikalni husiti (Jan Žižka) ubili sedmoricu gradskih većnika, što označava početak Husitskih ratova. 
* jul - U Ugarskoj se sprema vojska za rat sa Turcima.
* 16. 8. - Umro češki kralj Vaclav IV, zemlju će preuzeti njegov polubrat Žigmund Luksemburški. 
* avgust, krajem - Balša III zauzeo i drivastansku tvrđavu, zatim blokira rijeku Bojanu.
* 10. 9. - Građanski rat Burginjona i Armanjaka: pristalice Prestolonaslednika ubile Žana Neustrašivog, burgundskog vojvodu. 
* rujan - U Dalmaciji ratuje hrvatsko-dalmatinski ban Albert de Ungh.
* 28. 10. - Kralj Žigmund sa vojskom kod Oršave, odakle se vraća u Budim bez boja s Turcima - preko Mehmedovih poslanika dogovoreno primirje na pet godina.
* 6. 11. - Venecija sklopila mir sa sultanom Mehmedom - plaća 200 dukata danka za Skadar, Drivast i Lješ. 
* 25. 11. - Slavonski ban Dionizije Marczal započinje opsadu Cividalea u Furlaniji.
* 4. 12. - Bosanski kralj Stjepan Ostojić odobrava Dubrovčanima kupovinu celih Konavala, za 500 perpera godišnje. 
* 24. 12. - Kralj Žigmund se pomirio s kraljicom Barbarom. 
* decembar - Mlečani razbili opsadu Cividalea i tokom sledeće godine ovladavaju Furlanijom.

### Tokom/tijekom godine
* Nastavlja se rat Sandalja Hranića i Petra Pavlovića. 
* 1418/19 - Balša III dao Budvu na upravi rođaci Ruđini, nekadašnjoj gospodarici Valone (Budve se odrekao Koja Zakarija).
* 1418-19 - Nikon je srpski patrijarh nakon Kirila.
* Ugarski velikaš Ivan Morović se oslobodio iz turskog ropstva po cenu 40.000 forinti (zarobljen 1415). 
* Jelena Nelipac, udovica Hrvoja Vukčića i Stjepana Ostoje bačena u tamnicu (rivalstvo sa prvom Ostojinom ženom Kujavom). 
* Portugalci otkrili Maderu (kapetan João Gonçalves Zarco pod pokroviteljstvom Henrika Moreplovca). 
* Osnovan Univerzitet u Rostocku. 
* Veliko poslanstvo timuridskog vladara Šah Ruha stiže u mingovsku Kinu (o čemu zapis ostavlja Ghiyāth al-dīn Naqqāsh).

## Rođenja

## Smrti

* Edigu (Edigej), mongolski vladar (* 1352)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)